ঢাকা: মাঠে নামলেই প্রতিপক্ষকে গোলবন্যায় ভাসিয়ে দেওয়াটা যেন অভ্যাসে পরিণত করেছে বাংলাদেশের খুদে নারী ফুটবলাররা। ভুটানে অনুষ্ঠিত সাফ অনূর্ধ্ব-১৫ নারী ফুটবল চ্যাম্পিয়নশিপের প্রথম ম্যাচে পাকিস্তানকে ১৪-০ গোলের বিশাল ব্যবধানে উড়িয়ে দেওয়ার পর নিজেদের দ্বিতীয় ম্যাচে নেপালের মুখোমুখি হয় টাইগ্রেসরা। সোমবার (১৩ আগস্ট) গ্রুপ পর্বের শেষ ম্যাচে নেপালকে ৩-০ গোলে হারিয়েছে মারিয়া-শামসুন্নাহাররা।